stanford-oval/wikipedia huggingface dataset:
Demo (tietokone)
Demotyyppejä

Demotapahtumissa demot luokitellaan yleensä kilpailukategorioihin tiedostokokonsa mukaan. Esimerkiksi 64 tai 4 kilotavun kokoon rajoitetut demot kilpailevat omissa sarjoissaan ja niitä kutsutaan introiksi erotuksena varsinaisista demoista, joiden koko on yleensä useita megatavuja. Monesti introista puhuttaessa mainitaan myös kokoluokka erikseen, esimerkiksi 64k-intro, 4k-intro tai 256B-intro.
Toinen tärkeä ja myös kilpailukategorioissa käytetty luokitteluperuste on laitteisto, jolle demo on tarkoitettu. Esimerkiksi PC:lle tehdyt demot ovat PC-demoja ja Amigalle tehdyt demot amigademoja. Joskus samantyyppisten laitteistojen demoista puhutaan myös yhdessä, esimerkiksi mobiilidemot ovat kämmenmikrojen ja matkapuhelinten kaltaisille mobiililaitteille tehtyjä demoja ja 8-bit-demot ovat 8-bittisten tietokoneiden kuten Commodore 64:n demoja.
Demoja voidaan jaotella myös tyylinsä mukaan. Varhaiset demot koostuivat usein monista täysin erillisistä osista (part), joiden välillä siirryttiin esimerkiksi näppäinpainalluksilla. Tällainen demo on multipart-demo, ja hyvin monta osaa sisältävästä demosta on vanhastaan käytetty nimitystä megademo. Nykyisin ylivoimaisesti suosituin perustyyli on trackmo, joka ei jakaudu selvästi erottuviin osiin, vaan visuaaliset tapahtumat on tahdistettu yhtenäiseen ääniraitaan.
Joskus demoihin viitataan myös täysin teknisestä toteutustavalla riippumattomilla käsitteillä, jotka viittaavat demon sisältöön ja sen tyylilajiin. Esimerkiksi ravedemo on teknomusiikkia ja rave-tapahtumien estetiikkaa hyväksikäyttävä demo, kun taas storydemo rakentuu tarinankerronnan varaan. Kokeellisia ja omituisia demoja sanotaan usein art demoiksi tai avant-garde-demoiksi. Jos taas demon visuaalinen puoli koostuu pääasiassa valmiissa 3D-malleissa lentelystä, voidaan siitä käyttää nimitystä 3D fly-by.
Sisällöllisiin tyylilajeihin viittaavat käsitteet ovat usein lähinnä viitteellisiä eivätkä siten lainkaan niin tiukkoja kuin esimerkiksi pop-musiikin genret. Monesti helpoin tapa kuvata demon tyyliä on viitata demoryhmiin, jotka ovat tunnettuja vastaavantyylisistä demoista. Esimerkiksi Melon-ryhmän tyyliä jäljittelevistä demoista saatetaan käyttää nimitystä melonish.
Vaikka valtaosa nykyisistä demoista onkin tehty kilpailuja varten, on myös erikoistarkoituksiin tehtyjä demoja, joita usein myös kutsutaan koosta riippumatta introiksi. Esimerkiksi demotapahtumaa mainostava demo on invitation intro tai invitro. BBS-aikakaudella monilla purkeilla oli oma pienikokoinen mainosintro tai BBS-intro, joka sisällytettiin jokaiseen BBS:stä imuroitavissa olevaan tiedostopakettiin.
Tunnettuja demojakenen mukaan?

Juggler (1986 Amiga, 1988 Atari ST)
The Cuddly Demos (1989, Atari ST)
Budbrain: Budbrain Megademo (1990, Amiga)
Spaceballs: State of the Art (1992, Amiga)
Future Crew: Second Reality (1993, PC/DOS)
Kefrens: Desert Dream (1993, Amiga)
Mad Elks: Tehcnological Death (1993, Amiga)
Andromeda: Nexus 7 (1994, Amiga/AGA)
Melon Dezign: Ninja (1994, Amiga)
Complex: Dope (1995, PC/DOS)
Nooon: Stars (1995, PC/DOS)
Orange: X14 (1995, PC/DOS)
Byterapers: Unsound Minds - Follow the Sign III (1996, C-64)
Coma: Paimen (1996, PC/DOS)
CNCD: Inside (1996, PC/DOS)
Union Demo (1989, Atari ST)
Acme: 303 (1997, PC/DOS&Windows)
Pulse & Melon: Tribes (1997, PC/DOS&Windows)
Halcyon: Saint (1997, PC/DOS)
Smash Designs: Second Reality 64 (1997, C-64)
Nerve Axis: Relic (1998, Amiga/AGA)
Ozone: Smoke Bomb (1999, Amiga/AGA)
Crest: Deus Ex Machina (2000, C-64)
Exceed: Heaven Seven (2000, PC/DOS&Windows, 64k-intro)
Fourth Dimension: Melange (2000, ZX Spectrum)
Maturefurk: Lapsuus (2001, Amiga/AGA)
mfx: Dose 2 (2001, PC/Windows&Linux)
Kewlers: Variform (2002, PC/Windows)
PWP: Robotic Liberation (2003, VIC-20)
AND: Zoom 3 (2003, PC/Windows, 64k-intro)
Moppi Productions: IX (2003, PC/Windows)
tbc & Mainloop: Micropolis (2004, PC/Windows, 4k-intro)
The Black Lotus: Silkcut (2004, Amiga/AGA)
Aiheesta muualla

Kuvia tai muita tiedostoja aiheesta Demot Wikimedia Commonsissa
Reunanen, Markku: Neljän kilotavun taide. WiderScreen 2–3/2013.
Kuva suomalaisen Byterapersin Commodore 64 -demosta Unsound Minds: Follow the Sign III
Irakin työväen kommunistinen puolue

Irakin työväen kommunistinen puolue (arab. الحزب الشيوعي العمالي العراقي,  Hizb al-Shuyu'i al-'Ummali al-'Iraqi) on vuonna 1993 perustettu irakilainen marxilainen puolue, joka tukeutuu toiminnassaan iranilaiskommunisti Mansoor Hekmatin (1951–2002) kehittämään "työväen kommunismin" (englanniksi Worker-Communism) teoriaan. Puolueella on huomattavasti toimintaa myös Irakin ulkopuolella pakolaisten keskuudessa. Puolueen nykyinen puheenjohtaja on Rebwar Ahmed.
Puolue vastustaa yhdysvaltalaisten miehitysvaltaa Irakissa. Se vastusti myös aiempaa Saddam Husseinin hallintoa, joka vainosi sen aktivisteja. Irakin työväen kommunistinen puolue on tunnettu myös islamistien jyrkkänä kriitikkona. Se on joutunut konflikteihin myös kurdinationalistien kanssa.
Irakin työväen kommunistisella puolueella on aina ollut läheiset välit iranilaisiin kommunisteihin. Aiemmin sen sisarpuolue oli Mansoor Hekmatin perustama Iranin työväen kommunistinen puolue. Iranilaisten vuonna 2004 tapahtuneen välirikon jälkeen irakilaisten enemmistö päätti kuitenkin liittoutua emäpuolueestaan irronneiden iranilaisten (Iranin työväen kommunistinen puolue – Hekmatistinen) kanssa. Tätä vastustanut irakilaisten vähemmistö perusti tämän seurauksena Vasemmistolaisen Irakin työväen kommunistisen puolueen.
Irakin työväen kommunistinen puolue on mukana mm. järjestöissä Federation of Workers Councils and Unions in Iraq, Organization of Women's Freedom in Iraq ja Union of the Unemployed in Iraq. Maaliskuussa 2005 puolue perusti, yhdessä muiden tahojen kanssa, Irakin vapauskongressi -nimisen yhteenliittymän, jonka tarkoituksena on edistää sekularistista ja demokraattista kehitystä.
Suomen osasto

Irakin työväen kommunistisen puolueen Suomen osasto perustettiin 1990-luvun loppupuolella. Se on yksi lukuisista puolueen ulkomaisista järjestöistä. Suomen osasto on osallistunut mm. Irakin sotaa vastustaneisiin mielenosoituksiin Pysäyttäkää sota -verkoston mukana. Se on julkaissut lehteä Irak – Totuuden ääni vuodesta 2006 sekä suomentanut Mansoor Hekmatin kirjoituksia. Osaston puheenjohtaja on Mustafa Bahir. Bahir oli kunnallisvaaleissa 2004 SKP:n ehdokkaana Helsingissä. Osasto tekee yhteistyötä Iranin työväen kommunistisen puolueen – Hekmatistinen Suomen osaston kanssa.
Aiheesta muualla

Puolueen kotisivu suomeksi (Arkistoitu – Internet Archive)
Gestodeeni

| --- | --- |


Gestodeeni
Systemaattinen (IUPAC) nimi
(8R,9S,10R,13S,14S,17R)-13-etyyli-17-etynyyli-17-hydroksi-1,2,6,7,8,9,10,11,12,14-dekahydrosyklopenta[a]fenantren-3-oni
Tunnisteet
CAS-numero: 60282-87-3
ATC-koodi: G03AA10
PubChem CID: 3033968
DrugBank: DB06730
Kemialliset tiedot
Kaava: C21H26O2 
Moolimassa: 310,418
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 197,9 °C 
Farmakokineettiset tiedot
Hyötyosuus: 88 %
Proteiinisitoutuminen: 94 %
Metabolia: hepaattinen
Puoliintumisaika: 12–14 tuntia
Ekskreetio: virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Gestodeeni (C21H26O2)  on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn yhdessä estrogeenin kanssa.
Ominaisuudet ja käyttö

Gestodeeni on vaikutukseltaan progestiini. Toisin kuin monet muut progestiinilääkkeet, gestodeeni ei ole aihiolääke. Gestodeeniä käytetään yhdistelmäehkäisytableteissa yhdessä etinyyliestradiolin kanssa. Yhdiste sitoutuu myös mineralokortikoidireseptoreihin.
Haittavaikutukset

Gestodeeni voi lisätä veritulpan muodostumisen riskiä. Lisäksi elimistön glyseridi- ja kolesterolitaso saattaa kohota.
Valmistus

Gestodeenin valmistuksen ensimmäisessä vaiheessa 18-etyyliestradiolin metyylieetteri pelkistetään Birch-pelkistyksellä  ja muodostuvan tuotteen hydrolyysi happamissa olosuhteissa muodostaa α,β-tyydyttymättömän ketonin. Yhdisteen 17-aseman hydroksyyliryhmä hapetetaan karbonyyliryhmäksi kromitrioksidilla. Seuraavassa vaiheessa Penicillium raistrickii-home hapettaa yhdisteen ja reaktion seurauksena 15-asemaan muodostuu hydroksyyliryhmä. Seuraavaksi ketoni suojataan asetaalina ja 15-aseman hydroksyyliryhmästä muodostetaan mesylaattiesteri. Mesylaattiryhmä eliminoituu emäksisissä olosuhteissa ja muodostuu alkeeni. Seuraava vaihe on reaktio litiumasetylidin tai etynyylimagnesiumbromidin kanssa ja viimeinen vaihe on asetaalisuojauksen purkaminen happamissa olosuhteissa.
Jalo valhe

”Jalo valhe” (engl. noble lie), joka tunnetaan myös nimellä ”tarpeellinen valhe” tai ”kaunis valhe”, tarkoittaa politiikassa usein jopa uskonnolliset mittasuhteet saavuttavaa myyttiä tai epätotuutta, jota valtaapitävä eliitti tietoisesti levittää ylläpitääkseen sosiaalista harmoniaa tai edistääkseen omaa agendaansa. Jalo valhe käsitteenä juontaa juurensa Platonin teokseen Valtio.
Uskontojen yhteydessä tunnettu "hurskas tarina" (engl. pious fiction) on narratiivi, joka esitetään totena mutta jota muut pitävät fiktiivisenä vaikkakin kertomuksen taustalla ovat pyyteettömät motiivit. Termiä käytetään toisinaan myös halventavassa tarkoituksessa osoittamaan, että tarinan kertoja yrittää tietoisesti johtaa lukijoita tai kuuntelijoita harhaan itsekkäiden tai vilpillisten tarkoitusperien vuoksi.
Agglutinaatio (kielitiede)

Agglutinaatio on kielitieteellinen ilmiö, jossa sanoja muunnetaan säännönmukaisesti lisäämällä sanavartaloon affikseja tai jossa kaksi aiemmin itsenäistä sanaa sulautuvat yhdeksi. Suomen kieli on tässä merkityksessä agglutinatiivinen kieli, koska se luottaa sananmuodostuksessaan ja ääntämyksessäänkin perussanavarastoon, jonka sanoista muodostetaan uusia yhdistämällä niihin kieliopillisia morfeemeja. Puhtaasta agglutinaatiosta on kyse, kun morfeja voidaan asettaa peräkkäin ilman yksittäisten morfien merkityksien hämärtymistä.
Agglutinaatiossa sanavartalo pysyy ennallaan, kun päätteitä tai etuliitteitä lisätään. On täysin kielen säännöistä riippuvaista, mihin affiksi lisätään. Se voi  käyttää pelkästään etuliitteitä, etuliitteitä sekä jälkiliitteitä tai joskus jopa sisäliitteitä. Lisäksi kaikilla tunnetuilla agglutinoivilla kielillä on myös joitakin fuusioituvien eli flekteeraavien kielten kuten latinan piirteitä, niin ettei erilaisten liitteiden liittämistapa ole täysin säännöllinen edes yleistasolla. Agglutinaatiota on myös sanojen yhdistyminen. Agglutinoituneita sanoja ovat muun muassa "sellainen" sanoista sen lainen ja ranskan "encore" latinan sanoista hanc horam.
Suomi on varsin tyypillinen agglutinoiva kieli siinä mielessä, että se kasaa liitteensä sanavartalon jälkeen varsin säännöllisesti. (Vrt. "koti", josta voidaan johtaa jopa muoto "kotoutumistaminen".)  Historiallisesti tunnetuin esimerkki kielestä, joka käyttää yhtaikaa kaikkia näitä keinoja, lienee navajo, jota on tuon ominaisuutensa tähden käytetty puhuttuna salakirjoitusjärjestelmänä  toisen maailmansodan aikana.
Kielihistoria

Agglutinaatio ei itsessään ole merkki kielten välisistä sukulaisuussuhteista.
Maailman kielten joukossa agglutinoivat kielet ovat melko yleisiä, ja niitä esiintyy varsin monissa kielikunnissa. Kielihistoriallinen kehitys niin agglutinoivaa kieltä kohti kuin eroon siitä tuntuu olevan säännöllistä sekä riippumatonta kielikuntien sisällä.
Tavallinen kielen kehityskulku tuntuu joka tapauksessa johtavan agglutinaatiosta isoloivaan kielenkäyttöön kuten kiinassa ja englannissa, säilyttäviin kieliin kuten itämerensuomeen, koreaan sekä japaniin, kuten myös erittäin monimutkaisiin kieliin kuten Amerikan alkuperäiskansojen puhumat ketšualaiset ja uto-asteekkilaiset kielet sekä inuittikielet. Tämä tekee kielihistoriasta varsinkin näistä kelistä agglutinoivien osalta jossain määrin vaikeaa tulkita.
Aiheesta muualla

UCLA:n kielitieteen laitoksen näyte navajosta
Mike Inez

Mike Inez
Michael "Mike" Inez (s. 14. toukokuuta 1966 San Francisco) on yhdysvaltalainen rockmuusikko. Hän aloitti uransa kitaristina ja saksofoninsoittajana, mutta 1980-luvun lopulta lähtien hänet on tunnettu monien tunnettujen rock-yhtyeiden basistina.
Hän soitti 1990-luvun alussa Ozzy Osbournen yhtyeessä ja sen jälkeen muun muassa Alice in Chainsissa (ja yhtyeen jäsenen Jerry Cantrellin sooloalbumilla) ja Slashin sooloprojektissa Slash's Snakepitissä. Vuonna 2001 huhuttiin, että hän saattaisi korvata Jason Newstedin Metallican basistina. Hän on myös soittanut Heartin (Alive in Seattle, 2003) ja Black Label Societyn (Hangover Music Vol. VI, 2004) levyillä.
| n k Alice in Chains |
| --- | --- |
 William DuVall  Jerry Cantrell  Mike Inez  Sean Kinney   Layne Staley  Mike Starr 
Studioalbumit:  Facelift  Dirt  Alice in Chains  Black Gives Way to Blue  The Devil Put Dinosaurs Here  Rainier Fog 
EP:t:  We Die Young  Sap  Jar of Flies 
Livealbumit:  MTV Unplugged  Live 
Kokoelmat:  Nothing Safe: Best of the Box  Music Bank  Greatest Hits  The Essential Alice in Chains 
Singlet:  ”Bleed the Freak”  ”We Die Young”  ”Man in the Box”  ”Sea of Sorrow”  ”Would?”  ”Them Bones”  ”Rooster”  ”Angry Chair”  ”Hate to Feel”  ”Down in a Hole”  ”What the Hell Have I”  ”Got Me Wrong”  ”I Stay Away”  ”No Excuses”  ”Don't Follow”  ”Grind”  ”Heaven Beside You”  ”Again”  ”Over Now”  ”Get Born Again”  ”Fear the Voices”  ”A Looking in View”  ”Check My Brain”  ”Your Decision”  ”Lesson Learned”  ”Hollow”  ”Stone”  ”Voices”  ”The One You Know"  ”So Far Under”  ”Never Fade”  ”Rainier Fog” 
Muuta:  diskografia 
| n k Black Label Society |
| --- | --- |
 Zakk Wylde  John DeServio  Dario Lorina  Jeff Fabb   Nick Catanese  Will Hunt  Phil Ondich  Craig Nunenmacher  Steve Gibb  James LoMenzo  Mike Inez  Robert Trujillo 
Studiolbumit:  Sonic Brew  Stronger Than Death  1919 Eternal  The Blessed Hellride  Hangover Music Vol. VI  Mafia  Shot to Hell  Order of the Black  Catacombs of the Black Vatican  Grimmest Hits  Doom Crew Inc. 
Kokoelmat:  Kings of Damnation 98–04  Skullage 
Livealbumit:  Alcohol Fueled Brewtality 
Videot:  Boozed, Broozed, and Broken-Boned  The European Invasion – Doom Troopin' Live 
Singlet:  ”Bored to Tears”  ”Born to Lose”  ”Counterfeit God”  ”All for You”  ”Like a Bird”  ”Bleed for Me”  ”Bridge to Cross”  ”Demise of Sanity”  ”Stillborn”  ”The Blessed Hellride”  ”House of Doom”  ”Suicide Messiah”  ”Fire It Up”  ”In This River”  ”Concrete Jungle”  ”Blood Is Thicker Than Water”  ”Parade of the Dead”  ”Crazy Horse” 
Katso myös:  diskografia  Pride & Glory  Ozzy Osbourne  Dope 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Israel  Yhdysvallat  Tšekki 
Taiteenala:  MusicBrainz 
Muut:  Europeana
Jean-Marie Untaani Compaoré

Jean-Marie Untaani Compaoré (29. heinäkuuta 1933 – 9. marraskuuta 2024) oli burkinalainen roomalaiskatolinen arkkipiispa. Hänet vihittiin papiksi Ouagadougoun arkkihiippakuntaan 8. syyskuuta 1962 ja nimitettiin sen vihkipiispaksi sekä Lamzellan titulaaripiispaksi 17. toukokuuta 1973. Piispaksi vihkiminen seurasi 28. lokakuuta. Pääkonsekraattorina toimi Dieudonné Yougbarén ja Jean-Baptiste Kpiéle Somén avustama Paul Zoungrana
15. kesäkuuta 1979 Compaoré sai nimityksen Fada N'Gourman piispaksi ja 10. kesäkuuta 1995 Ouagadougoun arkkipiispaksi. Hän jäi eläkkeelle 13. toukokuuta 2009.
Luonnollinen immuniteetti

Luonnollinen immuniteetti eli luontainen immuniteetti on immuunipuolustuksen osa, joka ei vaadi aiempaa kontaktia mahdollisen patogeenin kanssa.
Epäspesifiset puolustuskeinot

Elimistöllä on varsinaisen immunologisen järjestelmän lisäksi runsaasti rakenteita ja seikkoja, jotka suojaavat sitä mikrobien hyökkäykseltä. Tällaisia seikkoja ovat muun muassa seuraavat:
Terve iho. Ihon ollessa ehjä se estää mikrobien pääsyn elimistöön. Lisäksi ihon alhainen pH estää joidenkin mikrobien kasvua.
Liman tuotto ja värekarvat. Useilla elimistön pinnoilla, kuten ruoansulatuskanavassa, hengitysteissä ja sukuelinten alueella on limaa tuottavia soluja. Lima pysäyttää mikrobien ja muiden partikkelien liikkumisen niiden tarttuessa siihen ja suojaa näin elimistöä taudinaiheuttajilta. Lisäksi esimerkiksi hengitysteissä on värekarvoja, jotka kuljettavat limaa ja siihen tarttuneita mikrobeja kohti nielua, josta ne kulkeutuvat mahaan tuhottavaksi. Hengitysteissä liman liikkeitä tehostavat myös aivastus- ja yskänrefleksi.
Mahan hapan pH. Mahassa vallitseva pH on hyvin alhainen. Happamat olosuhteet johtavat lähes kaikkien mikrobien kuolemaan, mikä suojaa elimistöä ravinnon mukana tulevilta mikrobeilta. Ruoansulatuskanavassa on myös ravintoaineiden pilkkomiseen tarkoitettuja entsyymejä, jotka pilkkovat myös mikrobeja niitä kohdatessaan.
Eritteet. Nestevirtaus elimistön eri osissa rajoittaa myös mikrobien kasvua. Esimerkiksi silmän pintaa huuhtova kyynelneste pitää sen puhtaana myös mikrobeista, ja virtsateissä kulkeva virtsa rajoittaa bakteerien pääsyä ylöspäin virtsateissä. Lisäksi useissa eritteissä, kuten syljessä ja kyynelnesteessä, on bakteereja hajottavaa lysotsyymiä ja muita samankaltaisia proteiineja.
Normaalimikrobisto. Iholla ja suolistossa elää normaaliflooraksi tai normaalimikrobistoksi kutsuttu mikrobimassa, jonka lajit eivät aiheuta ihmiselle sairauksia. Muiden hyödyllisten ominaisuuksiensa ohella ne estävät tautia aiheuttavien bakteerien pääsyä elimistöön saatavilla olevaa kasvutilaa ja ravinteita käyttämällä (ns. kolonisaatio). Taudinaiheuttajabakteerit joutuvat kilpailemaan normaaliflooran lajien kanssa jalansijan saadakseen.
Fagosytoosi

Luonnolliseen immuniteettiin kuuluu myös soluja, jotka kykenevät fagosytoimaan eli nielemään sisäänsä elimistön pyrkiviä taudinaiheuttajia. Näitä soluja kutsutaan yleisnimityksellä fagosyyteiksi, ja ne jakautuvat kahteen pääluokkaan rakenteensa perusteella. Nämä pääluokat ovat monosyytit ja granulosyytit; granulosyytit jaetaan edelleen kolmeen alaluokkaan, basofiilisiin, neutrofiilisiin ja eosinofiilisiin granulosyytteihin. Sekä monosyytit että granulosyytit ovat veren valkosoluja eli leukosyyttejä, mutta niillä on myös kyky siirtyä verenkierrosta verisuonen seinämän läpi kudosnesteeseen. Tämä tapahtuu tulehduspaikalta leviävien, valkosoluja houkuttelevien aineiden eli kemokiinien ansiosta. Tyypillisiä kemokiinejä ovat muun muassa komplementin pilkkoutumistuotteet.
Sekä monosyytit (joista kudoksissa kypsyviä soluja kutsutaan makrofageiksi) että granulosyytit tunnistavat taudinaiheuttajan tai sen erittämän tuotteen mikrobien pinnassa olevien yleisten rakenteiden perusteella. Esimerkiksi bakteerien soluseinä poikkeaa rakenteeltaan merkittävästi ihmisen omien solujen solukalvosta, ja fagosytoivat solut kykenevät näin erottamaan tunkeilijat elimistön omista rakenteista ja tuhoamaan ei-toivotut vieraat. Fagosytoivat eivät kuitenkaan tunnista yksittäisiä mikrobilajeja, eikä niiden toimintaan liity oppimista tai immunologista muistia, kuten hankitun immuniteetin tapauksessa tapahtuu. Fagosyyttien kohdatessa taudinaiheuttajan niiden reaktio on siis joka kerta samanlainen.
Fagosytoosissa fagosytoiva solu tunnistaa ensin taudinaiheuttajan pinnallaan olevien reseptoriproteiinien avulla. Tunnistuksen seurauksena fagosyytin pintaan muodostuu kuopake, johon fagosytoitava mikrobi painuu. Lopulta fagosyytti sulkee mikrobin kokonaan sisäänsä ja ympäröi sen omilla kalvorakenteillaan. Fagosyytin sisälle joutunut mikrobi tuhotaan pumppaamalla sitä ympäröivän kalvon sisälle vetyioneita, jolloin sisäpuolen pH laskee. pH:n lasku aktivoi myös pilkkovia entsyymejä, jotka alkavat hajottaa mikrobin proteiineja, nukleiinihappoja ja muita rakenteita.
Komplementti

Komplementiksi kutsutaan järjestelmää, joka koostuu joukosta veressä ja kudosnesteissä esiintyviä proteiineja, jotka tunnistavat ja tuhoavat siellä esiintyviä patogeenejä. Komplementin eri proteiinit toimivat ketjureaktion kaltaisella tavalla: ensimmäisen aktivoiduttua se aktivoi seuraavan, joka edelleen aikaansaa kolmannen proteiinin aktivoitumisen. Ketjureaktion käynnistyttyä sitä on vaikea pysäyttää, ja se myös kasvaa edetessään voimakkaammaksi, sillä kukin aktivoituneista proteiineista kykenee aktivoimaan useita seuraavan vaiheen proteiineja.
Komplementti > Klassinen aktivaatio

Bakteerin pinnalla on tunnistettu antigeeni, johon immunoglobuliini on kiinnittynyt. Immunoglobuliinin FC-osaan kiinnittyy C1q-entsyymi, johon taas kiinnittyy C1r- ja C1s-entsyymit. Komplementin ensimmäinen entsyymi C1 muodostuu siis osista C1q, C1r:t ja C1s:t. Osat aktivoivat toisiaan, ja syntyy C1. Tämän rakenteen säilyttämiseksi tarvitaan Ca2+-ioni.
C1 pilkkoo C4→ C4a ja C4b. C4b kiinnittyy bakteerin pinnalle Mg2+-ionin avulla. C1 pilkkoo myös C2-→ C2a ja C2b. C2b kiinnittyy C4a:n. Näin muodostuu C3-ja C5-konvertaasi eli aktiivinen entsyymi, joka pilkkoo C3 ja C5.
C4a/C2b-entsyymi siis pilkkoo C3→ C3a ja C3b. C3b sitoutuu bakteerin pinnalle ja siihen liittyy C5. C4a/C2b-entsyymi pilkkoo liittyneen C5-→ C5a ja C5b.
C5b kiinnittyy bakteerin pinnalle ja houkuttelee sinne C6, C7, C8 ja C9:t. Nämä muodostavat MACin (engl. Membrane Attack Complex) eli reiän bakteerin solukalvoon. Tästä seuraa lyysis eli bakteerin tuhoutuminen.
Komplementin klassisen reitin aktivoivat siis immunoglobuliinit, joista voimakkaimpia ovat IgG1, IgG3 ja IgM. Myös immunokompleksit, DNA-histonikompleksit ja C-reaktiivinen proteiini (CRP) aktivoivat reittiä.
Komplementti > Oikotieaktivaatio

Oikotieaktivaatio on nimensä mukaisesti oikaistu tie klassisesta aktivaatiosta, eli loppuosa on molemmille reiteille yhteinen. 
Oikotieaktivaatiossa ohitetaan C1, C2 ja C4 ja hypätään suoraan C3 muokkaamiseen.
C3 siis hydrolysoituu itsestään, jolloin se pystyy sitomaan itseensä tekijä B:n. Tekijä B muuttuu Bb:ksi tekijän D avulla. On siis muodostunut C3(H2O)Bb-konvertaasi, joka pystyy aktiivisena pilkkomaan C3→C3a ja C3b.
C3b pyrkii jälleen sitoutumaan bakteerin pintaan. Tekijä B sitoutuu jälleen C3b:hen Mg2+-ionien avulla. Ja taas tekijä D:n ansiosta B→Bb. Tämä C3bBb vastaa toiminnaltaan C3/C5-konvertaasia eli klassisen reitin C4b/C2a-konvertaasia. C3bBb:n toimintaa voimistaa properdiini (P). C3bBb pilkkoo uusia C3→C3a ja C3b. C3b pystyy sitoutumaan bakteerin pinnalle ja sitomaan itseensä C5. C3bBb pilkkoo C5→ C5a ja C5b. C5b toimii kuten klassisessa reitissä. Tästä eteenpäin reitti jatkuu kuten klassinen reitti.
Oikotieaktivaatio syntyy nopeasti ja se pystyykin karkeasti erottelemaan vieraat aineet omista rakenteista. Tätä reittiä aktivoivat esimerkiksi mikrobien polysakkaridit, keinotekoiset pinnat (ks. elinsiirrot) sekä immunoglobuliiniaggregaatit. Reitti on jatkuvasti hieman aktiivinen, johtuen C3:n spontaanista hydrolysoitumisesta.
Komplementti > Lektiinireitti

Reitin käynnistää mannoosia sitova lektiini eli MBL Ca2+-ionin avulla. Siihen sitoutuu MASP1, MASP2 ja MASP3. Syntynyt kompleksi vastaa rakenteeltaan klassisen reitin C1:stä.Tämä kompleksi siis pilkkoo C4→ C4a ja C4b, sekä C2→ C2a ja C2b. Syntyy jälleen C3- ja C5-konvertaasi, jonka jälkeen reitti etenee klassisen aktivaation mukaisesti.
Lektiinireitti muistuttaa siis hyvin paljon klassista aktivaatiota. Se käynnistyy kuitenkin huomattavasti nopeammin kuin itse klassinen aktivaatio. Lektiinireitin merkitys immuunipuolustuksessa on vielä hieman avoin.